อลิษา ขจรไชยกุล

อลิษา ขจรไชยกุล (เกิด 18 ตุลาคม พ.ศ. 2508) ชื่อเล่น แหม่ม เป็นนักแสดงหญิงชาวไทย ลูกครึ่งไทย-สหรัฐอเมริกา

 ประวัติ 
อลิษาเกิดที่อำเภอศรีราชา จังหวัดชลบุรี จบการศึกษาจากโรงเรียนเซนต์ปอลคอนแวนต์  เข้าสู่วงการจากการประกวดนางงามในระดับท้องถิ่น เคยเป็นตัวแทนประเทศไทยไปประกวดมิสเวิลด์ 1982 ที่ลอนดอน อังกฤษ ไม่ผ่านเข้ารอบ ก่อนจะเข้ามาประกวดนางสาวไทยในปี พ.ศ. 2527 เข้ารอบ 15 คนสุดท้าย กระทู้จาก t-pageant.com และเริ่มมีผลงานแสดงละครโทรทัศน์เรื่องแรกคือ เบญจรงค์ห้าสี ทาง ช่อง 3 และแสดงภาพยนตร์

อลิษา เคยมีผลงานร้องเพลงชุดหนึ่ง ชื่อชุด "คืนรักฝากลม" ระยะหลัง ประมาณ พ.ศ. 2544 ออกจากวงการไป เพราะมีปัญหาสุขภาพ บทสัมภาษณ์ รายการ ไฮ-คิว ได้คุยได้คิด ตอน ทำอย่างไร...เมื่อเป็นรูมาตอยด์ ในปี พ.ศ. 2546 ได้แสดงภาพยนตร์เรื่อง องคุลีมาล รับบท มันตานี  มารดาขององคุลีมาล ได้รับรางวัลนักแสดงประกอบหญิงยอดเยี่ยม รางวัลภาพยนตร์แห่งชาติ สุพรรณหงส์ ครั้งที่ 13 ประจำปี พ.ศ. 2546

ปัจจุบันเปิดร้านอาหารชื่อ แหม่ม ลิษา ที่อาคาร C1 เมืองทองธานี

 ชีวิตส่วนตัว 
อลิษาเป็นแม่ค้าขายอาหารตามสั่ง ที่ อาคาร C1 เมืองทองธานี ซึ่งเจ้าตัวกล่าวว่า รู้สึกสนุกและมีความสุข เพราะตนชอบทำกับข้าวอยู่แล้ว ตอนแรกก็ยังขายแค่ข้าวไข่เจียว แล้วก็ค่อยเป็นอาหารตามสั่ง ซึ่งตนก็ต้องตื่นตี 4 ทุกวันมาเตรียมของทุกอย่างเอง ส่วนหนี้สินก็ชำระไปได้บางส่วนแล้ว

อลิษาจดทะเบียนสมรสกับกับนัฐกร ปลอดโปร่ง เมื่อวันที่ 26 สิงหาคม พ.ศ. 2568 หลังการออกกฎหมายสมรสเท่าเทียม

 อาการป่วย 
อลิษาเริ่มล้มป่วยเนื่องจากการกินยาลดความอ้วนอลิษา ขจรไชยกุล 10 ปีแห่งการเยียวยา โรคซึมเศร้า โดยเจ้าตัวเล่าว่า ช่วงที่เจอวิกฤติหนักจนต้องหายไปจากวงการตอนนั้นเพราะป่วย เนื่องจากผู้จัดไม่ชอบคนอ้วน ดังนั้นช่วงตั้งแต่เข้าวงการมาตนอยู่กับยาลดความอ้วนมาตลอด ซึ่งดาราหลายคนกินกันเยอะ เมื่อมาถึงจุดหนึ่งแล้วร่างกายไม่ตอบสนองทำให้น็อก โดยตนเคยกินมากสุดปีหนึ่ง 365 วัน ไม่มีวันหยุดเลย[BlogGang.com : : cartoonthai http://www.bloggang.com/viewblog.php?id=cartoonthai&date=12-07-2013&group=148&gblog=730 มรสุมชีวิต แหม่ม อลิษา ขจรไชยกุล] ซึ่งมันมาส่งผลกับตนตอนอายุ 35 พอจะขึ้นเลขสี่ทุกอย่างมันตีกลับมาหมดเหมือนเป็นโยโย่เอฟเฟกต์ ตนกลายเป็นคนที่ดื้อยา บวกกับเจอโรครูมาตอยด์ ต้องกินยาวันละ 16 เม็ด แล้วเป็นยาพาราแบบพิเศษ ออกฤทธิ์แรงมาก ยาจะกัดกระเพาะต้องกินข้าวจานใหญ่ ๆ พูน ๆ มันก็เป็นอีกเหตุผลที่ทำให้อ้วนด้วย สุดท้ายมาเจอโรคความดันสูงเข้าไปอีก ตอนนั้นตนเฟลมากจนกลายเป็นคนจิตตก จากนั้นก็ป่วยเป็นโรคซึมเศร้าอยู่หลายปีโดยไม่ยอมไปพบแพทย์ ประจวบกับเจอวิกฤตการณ์การเงินในเอเชีย พ.ศ. 2540 อลิษาต้องแบกรับภาระหนี้สินจำนวนมหาศาล ทำให้ตนเครียดจัดถึงขั้นคิดสั้นฆ่าตัวตาย

อลิษาออกมาชี้แจงว่าตนเองป่วยเป็นโรคมะเร็งปอดเมื่อวันที่ 13 สิงหาคม พ.ศ. 2568 และกำลังเริ่มต้นการรักษา ต่อมาในวันที่ 6 ตุลาคมปีเดียวกัน อลิษาได้ออกมาเปิดเผยว่าขณะนี้มะเร็งลุกลามจากระยะที่ 3 สู่ระยะที่ 4 เพราะเชื้อมะเร็งลุกลามไปยังต่อมน้ำเหลืองบริเวณหน้าอกทั้งสองข้าง เธอโกนศีรษะสำหรับเข้ารับเคมีบำบัด โดยมีนัฐกร ซึ่งเป็นคู่สมรส โกนศีรษะเป็นเพื่อน และคอยให้กำลังใจอยู่เคียงข้าง

 ผลงาน 
 ละครโทรทัศน์ 
+พ.ศ.เรื่องรับบทออกอากาศ2528เบญจรงค์ห้าสีพวงแสดช่อง 3สนิมน้ำค้าง2529ความฝันของฐิตา ฐิตาช่อง 5เปรตสุดาช่อง 72529-2530หางเครื่องศิริพรช่อง 5นางสาวทองสร้อย ทองสร้อย พงษ์เดชา2530เล็บครุฑ มรกต กำจร (ปัจจุบัน)/ จิงซู (อดีต)เพียงตะวันผู้ใหญ่ลีกับนางมาช่อง 3หัวใจสองภาค ตะวันฉาย / ซันนี่ช่อง 7ฟ้าต่ำหมายแขช่อง 32531-2532บ้านของพรุ่งนี้ช่อง 7เมียแต่งอรุณประไพช่อง 52532ลูกทาส คุณน้ำทิพย์ / คุณหญิงน้ำทิพย์ช่อง 11กว่าจะถึง(ท่า)พระจันทร์ช่อง 9ผมอาถรรพ์มินตราช่อง 52532-2533สุรีย์รัตน์ล่องหนชนะจิตร2533พล นิกร กิมหงวน ประไพ การุณวงศ์ช่อง 9คุณแม่เพื่อนรักช่อง 7อุ้มบุญ2535-2537พ่อบ้านเมียเผลอ * ละครคอมเมดี้ จบในตอนช่อง 52537อุ้งมือมารอ้วนช่อง 32539ดั่งดวงหฤทัยช่อง 7นางกลางไฟช่อง 3กุหลาบไร้หนามช่อง 52540ซอสามสายช่อง 3คืนของฉัน วันของเธอช่อง 5หุบเขากินคนช่อง 72541ดวงยิหวาช่อง 3หัวใจทระนงช่อง 52542เงาอโศก คุณวิมล หิรัญวัตถุ์ช่อง 7เพชรตาแมวช่อง 5เจ้าสาวปริศนาช่อง 32543หัวใจสองภาคช่อง 7ผู้ชายก็ท้องได้2544คินตามณี ที่มีรักช่อง 3วังวารีอมตะช่อง ITV2545ฆาตกรกามเทพช่อง 7ถามฟ้าหารักช่อง ITV2546นายร้อยสอยดาวช่อง 7ฝันกลางตะวัน2547บ้านภูตะวัน2548คู่ขวัญช่อง 3โสดสโมสรรุ้งเคียงดาวช่อง 72549ลมหวนแม่จันช่อง 3กลรักเกมพยาบาทศิริมาศช่อง 72550เหตุเกิดในครอบครัวช่อง 32551นิมิตมาร2556ฟ้าจรดทรายช่อง 72557คมพยาบาทพรายพยากรณ์นวลจันทร์2558ปลาหลงฟ้าสมใจ2559เจ้าจอมหม่อมจิตช่อง 3 เอสดี2561คุณย่าดอตคอมทรูโฟร์ยูนักสู้เทวดาแม่ของเทวฤทธิ์ (รับเชิญ)ช่อง 32562สัญญาแค้นแสนรักช่องวัน2564แม่เบี้ยดาวเรืองช่อง 7รางรักพรางใจอรชร (รับเชิญ)2565หงส์ฟ้าสำลี

 ภาพยนตร์ 

 รักมหาสนุก (2525)
มีนากะอาทิตย์ (2535)
ลับแลคนมหัศจรรย์ (2540)
 กระหัง 2 (2546)
เฟรนด์ชิพ เธอกับฉัน (2551)

 ผลงานเพลง 

ชุด คืนรักฝากลม (ปี พ.ศ. 2530)
 คืนรักฝากลม 
 ใกล้เธอ 
 ใจรำพัน 
 รอยยิ้ม 
 คู่แข่ง 
 สัญญาเสียง 
 ยิ่งมากยิ่งดี 
 เงิน เงิน เงิน 
 ชีวิต 
 ความรัก-ความหลัง

อลิษา ขจรไชยกุล (แหม่ม)  ชุด คืนรักฝากลม โปรดิวเซอร์ : ว. วัชญาน์ คำร้อง - ทำนอง : ว.วัชญาน์ , นิศารัตน์ ศรีสุรินทร์ ห้องบันทึกเสียง  : แจม มิกซ์ดาวน์  : อุกฤษฏ์ พลางกูร , สนอง โสตถิลักษณ์ เรียบเรียงเสียงประสาน : ปราจีน ทรงเผ่า ,วิรัช อยู่ถาวร ,ศาสสัณฑ์ บุญญาสัย ปกแผ่นเสียงโดย : “นิตยสารแพรวสุดสัปดาห์''

 อ้างอิง 

 แหล่งข้อมูลอื่น 

 ประวัติจาก หนังดี.คอม


หมวดหมู่:นักแสดงหญิงชาวไทย
หมวดหมู่:บุคคลจากอำเภอศรีราชา
หมวดหมู่:บุคคลจากโรงเรียนเซนต์ปอลคอนแวนต์
หมวดหมู่:นางงามไทย
หมวดหมู่:ชาวไทยเชื้อสายอเมริกัน
หมวดหมู่:นักแสดงจากจังหวัดชลบุรี
หมวดหมู่:นักแสดงไทยที่มีความหลากหลายทางเพศ
หมวดหมู่:ชาวไทยที่สมรสเพศเดียวกัน